ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en fr en fr fr ml en es en id en ml ml en en ml en en en en en ml en ml cs ml ml it cs en ml es cs ml en ja cs ml ml pt cs fr ml es cs ml et it da ml ml pt cs ml ml pt ml es ml ml ml ml ml en ml ml ml ml cs en it ml it ml fr ml fr ml en ml ml ml ml ml ml ml ml ml ml en ml ml en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml cy en ml ml ml ml ml ml ml ml ml ml
Jump to navigation Jump to search
രഞ്ജിത്ത് സം‌വിധാനം ചെയ്ത് പൃഥ്വിരാജ്, പ്രിയാമണി, അനൂപ് മേനോൻ എന്നിവർ മുഖ്യവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ മലയാളചലച്ചിത്രമാണ് ''തിരക്കഥ''. 2008 സെപ്റ്റംബർ 12-ന് പുറത്തിറങ്ങിയ ഈ ചിത്രം അതിന്റെ പ്രമേയം കൊണ്ടും ആഖ്യാനരീതികൊണ്ടും ശ്രദ്ധിക്കപ്പെട്ടു.[അവലംബം ആവശ്യമാണ്] 2008-ലെ മികച്ച മലയാളചലച്ചിത്രത്തിനുള്ള ദേശീയ ചലച്ചിത്രപുരസ്കാരം ഈ ചിത്രം നേടി.
താരപ്രഭയിൽ ജ്വലിച്ചുനിൽക്കുമ്പോൾ പെട്ടെന്ന് അഭിനയരംഗം വിടുകയും വിസ്മൃതിയിലാവുകയും ചെയ്ത മാളവിക എന്ന ച്ലച്ചിത്രനടിയുടേയും പിൽക്കാലത്ത് താരരാജാവായി വളർന്ന അജയചന്ദ്രന്റേയും പൊലിഞ്ഞുപോയ പ്രണയത്തിന്റെ കഥ അക്ബർ അഹമ്മദ് എന്ന യുവസം‌വിധായകൻ തേടുന്നതാണ് ചിത്രത്തിന്റെ ഇതിവൃത്തം.
അന്തരിച്ച ചലചിത്രനടി ശ്രീവിദ്യയും കമലഹാസനുമായി ഉണ്ടായിരുന്നെന്നു പറയപ്പെടുന്ന ബന്ധമാണ് ചിത്രത്തിൽ പരാമർശിച്ചിരിക്കുന്നതെന്ന അഭിപ്രായമുണ്ട്.[2] കഥയിലെ സാമ്യങ്ങളും ചലച്ചിത്രം ശ്രീവിദ്യയ്ക്ക് സമർപ്പിച്ചിട്ടുള്ളതും ഈ അഭിപ്രായത്തിന് കാരണങ്ങളാണ്.
തന്റെ ആദ്യ ചലച്ചിത്രം 'ബ്രദേഴ്സ്' വൻ വിജയമായതിനെത്തുടർന്ന് ശ്രദ്ധേയനായ യുവസം‌വിധായകനാണ് 'അക്കി' എന്നു വിളിപ്പേരുള്ള അക്ബർ അഹമ്മദ് (പൃഥ്വിരാജ്). അക്ബറും, കാമുകി ദേവയാനിയും (സം‌വൃത സുനിൽ) അവരുടെ മൂന്ന് യുവസുഹൃത്തുക്കളും കാസബ്ലാങ്ക എന്ന ഒരു ഭക്ഷണശാല കൂടി നടത്തുന്നു. അക്ബറിന്റെ ചിത്രങ്ങളിൽ ഈ കൂട്ടായ്മയുടെ സഹകരണമുണ്ട്. തന്റെ അടുത്ത ചിത്രത്തിന്റെ പ്രമേയം ആലോചിക്കുന്ന അക്ബറിന്റെ മനസ്സ് ചെന്നെത്തുന്നത് ഒരു കാലത്തെ താരറാണിയായിരുന്ന മാളവികയിലാണ് (പ്രിയാമണി). മാളവികയ്ക്കൊപ്പം അരങ്ങേറ്റം കുറിച്ച അജയചന്ദ്രൻ (അനൂപ് മേനോൻ) വർത്തമാനകാലത്തിലെ മലയാള സിനിമയിലെ താരരാജാവായി വളർന്നു. മാളവികയ്ക്കും അജയചന്ദ്രനുമിടയിലുണ്ടായിരുന്ന പ്രണയവും വിവാഹബന്ധവും പൊലിഞ്ഞതും അവർ അഭിനയരംഗത്തു നിന്നും പൊതുജീവിതത്തിൽ നിന്നും തിരോധാനം ചെയ്തതും എറെക്കുറെ ഒരുമിച്ചായിരുന്നു എന്നു മനസ്സിലാക്കിയ അക്ബർ തിരക്കഥാരചനയ്ക്കായി ഇരുവരുടേയും പഴയകാല ജീവിതം അന്വേഷിച്ച് യാത്രചെയ്യുന്നു.
അജയചന്ദ്രന്റെയും മാളവികയുടേയും സുഹൃത്തായിരുന്ന അകാലത്തിൽ മരണമടഞ്ഞ സം‌വിധായകൻ എബി കുരുവിള (രഞ്ജിത്ത്) തന്റെ ഭാര്യയ്ക്കയച്ച കത്തുകൾ എബിയുടെ മകനായ അപ്പു (വിനീത് കുമാർ) അക്ബറിന് നൽകുകയും അവ പഴയകാല സംഭവങ്ങളിലേക്ക് വെളിച്ചം വീശുന്നു. മാളവികയും അജയചന്ദ്രനും പ്രണയത്തിലാവുകയും വിവാഹിതരാവുകയും ചെയ്തെങ്കിലും ആ ബന്ധം പെട്ടെന്നുതന്നെ വേർപിരിയുകയും മാളവിക അഭിനയരംഗം വിടുകയും ചെയ്തു. വർത്തമാനകാലത്തിൽ മാളവിക എവിടെയാണെന്ന് ആർക്കും അറിയില്ല. അക്ബറും സുഹൃത്തുക്കളും യാത്രകൾക്കും ശ്രമങ്ങൾക്കുമൊടുവിൽ കാൻസർ ബാധിച്ച് മരണാസന്നയായ മാളവികയെ കണ്ടെത്തുകയും അവർക്കും അജയചന്ദ്രനുമിടയിൽ സംഭവിച്ചതിന്റെ യാഥാർഥ്യങ്ങൾ മനസ്സിലാക്കുകയും ചെയ്യുന്നു. അക്ബറും സുഹൃത്തുക്കളും മാളവികയെ തങ്ങളോടൊപ്പം കൂട്ടിക്കൊണ്ടു വരികയും തെറ്റിദ്ധാരണകൾ നീക്കി അവരെയും അജയചന്ദ്രനേയും ഒന്നിപ്പിക്കുകയും ചെയ്യുന്നു. മരണം കീഴടക്കുന്നതിനു മുൻപ് തന്റെ അന്ത്യാഭിലാഷം മാളവിക അജയചന്ദ്രനെ അറിയിക്കുന്നു. മാളവികയുടെ ആഗ്രഹപ്രകാരം ഇരുവരും തങ്ങൾ ആദ്യം കണ്ടുമുട്ടുകയും പ്രണയത്തിലാവുകയും ചെയ്ത 'ക്ലൗഡ്സ് എൻഡ്' എന്ന സുഖവാസകേന്ദ്രത്തിൽ വീണ്ടും ഒരുമിക്കുന്നിടത്ത് ചിത്രം അവസാനിക്കുന്നു
രഞ്ജിത്ത് – എബി കുരുവിള
സം‌വൃത സുനിൽ – ദേവയാനി
വിനീത് കുമാർ – അപ്പു
ഈ ചിത്രത്തിന്റെ സ്കോർ, സൗണ്ട് ട്രാക്ക്, എന്നിവ നിർവ്വഹിച്ചിരിക്കുന്നത് ശരത് ആണ്. ഒരു നീണ്ട വിടവിന് ശേഷമാണ് ശരത് ഈ ചിത്രത്തിലൂടെ തിരിച്ചെത്തിയത്.
"അരികിൽ നീ ഇല്ലയെന്ന സത്യം" (Male)
"ഒടുവിൽ ഒരു ശോണരേഖയായ്" ((Female) (Won Best Filmfare Award for Best Female Playback Singer – Malayalam))
"മഞ്ഞുനീരിൽ ചെന്തീക്കനൽ" (Version 1)
രഞ്ജിനി ഹരിദാസ്, ശങ്കർ മഹാദേവൻ
"അരികിൽ നീ ഇല്ലയെന്ന സത്യം" (Female)
"ഒടുവിൽ ഒരു ശോണരേഖയായ്" (Male)
"മഞ്ഞുനീരിൽ ചെന്തീക്കനൽ" (Version 2)
ഇൻഡ്യാഗ്ലിറ്റ്സ് നിരൂപണം - Thirakkatha - Refreshingly different
നൗറണ്ണിംഗ് നിരൂപണം Thirakkatha Review - Review by VN. Archived 2008-10-19 at the Wayback Machine.
↑ "Thirakkatha - Preview". OneIndia. ശേഖരിച്ചത് നവംബർ 13, 2008.
↑ nowrunning.com വാർത്ത - Wasn't Ranjith telling Sreevidya's tale?[പ്രവർത്തിക്കാത്ത കണ്ണി]
↑ "Thirakkatha (2008)". Music India Online. ശേഖരിച്ചത് 2 November 2018.
മികച്ച മലയാളചലച്ചിത്രത്തിനുള്ള ദേശീയ പുരസ്കാരം ലഭിച്ച ചിത്രങ്ങൾ
നീലക്കുയിൽ (1955) ·  അവാർഡില്ല (1956) ·  അവാർഡില്ല (1957) ·  പാടാത്ത പൈങ്കിളി (1958) ·  അവാർഡില്ല (1959) ·  അവാർഡില്ല (1960) ·  അവാർഡില്ല (1961) ·  മുടിയനായ പുത്രൻ (1962) ·  ഡോക്ടർ, കലയും കാമിനിയും (1963)
നിണമണിഞ്ഞ കാൽപ്പാടുകൾ (1964) ·  തച്ചോളി ഒതേനൻ (1965) ·  കാവ്യമേള (1966) ·  കുഞ്ഞാലി മരയ്ക്കാർ (1967) അന്വേഷിച്ചു കണ്ടെത്തിയില്ല (1968) ·  അദ്ധ്യാപിക (1969) ·  അടിമകൾ (1970) ·  എഴുതാത്ത കഥ (1971) ·  കരകാണാക്കടൽ (1972) ·  പണിതീരാത്ത വീട് (1973) ·  ഗായത്രി (1974) ·  ഉത്തരായനം (1975) ·  സ്വപ്നാടനം (1976) ·  മണിമുഴക്കം (1977) ·  കൊടിയേറ്റം (1978) ·  തമ്പ് (1979) ·  പെരുവഴിയമ്പലം (1980)
യാഗം (1981) ·  എലിപ്പത്തായം (1982) ·  ചാപ്പ (1983) ·  മലമുകളിലെ ദൈവം (1984) ·  മുഖാമുഖം (1985) ·  തിങ്കളാഴ്ച നല്ല ദിവസം (1986) ·  ഉപ്പ് (1987) ·  പുരുഷാർത്ഥം (1988) ·  രുഗ്മിണി (1989) ·  മതിലുകൾ (1990) ·  വാസ്തുഹാരാ (1991) ·  കടവ് (1992) ·  സ്വരൂപം (1993) ·  വിധേയൻ (1994) ·  സുകൃതം (1995) ·  ഓർമ്മകളുണ്ടായിരിക്കണം (1996) ·  ദേശാടനം (1997) ·  മങ്കമ്മ (1998) ·  അഗ്നിസാക്ഷി (1999) ·  പുനരധിവാസം (2000)
കൊച്ചു കൊച്ചു സന്തോഷങ്ങൾ (2001) ·  സായാഹ്നം (2001) ·  ഡാനി (2002) ·  നിഴൽക്കുത്ത് (2003) ·  ശലഭം (2004) ·  അകലെ (2005) ·  തന്മാത്ര (2006) ·  ദൃഷ്ടാന്തം (2007) ·  ഒരേ കടൽ (2008) ·  തിരക്കഥ (2009) ·  കേരള വർമ്മ പഴശ്ശിരാജ (2010) ·  വീട്ടിലേക്കുള്ള വഴി (2011) ·  ഇന്ത്യൻ റുപ്പി (2012)
ചലച്ചിത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌. ഇതു വികസിപ്പിക്കുവാൻ സഹായിക്കുക.
"https://ml.wikipedia.org/w/index.php?title=തിരക്കഥ_(ചലച്ചിത്രം)&oldid=3633821" എന്ന താളിൽനിന്ന് ശേഖരിച്ചത്
മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
ജോജു ജോർജ് അഭിനയിച്ച ചലച്ചിത്രങ്ങൾ
All articles with dead external links
Articles with dead external links from ഓഗസ്റ്റ് 2021
അവലംബം ചേർക്കേണ്ട വാചകങ്ങളുള്ള ലേഖനങ്ങൾ
Music infoboxes with unknown value for type
Album articles with non-standard infoboxes
Articles with hAudio microformats
Album infoboxes lacking a cover
Webarchive template wayback links
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 02:16, 14 ഓഗസ്റ്റ് 2021.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.